 Ọwọ ọlọpàá tẹ ọkan lára àwọn afurasí tó ṣekúpa DPO Bako : Ọwọ ọlọpaa ipinlẹ Rivers ti tẹ ọkan lara awọn afurasi to ṣekupa SP DPO Bako Angbashim lagbegbe Ahoada nipinlẹ Rivers.Agbẹnusọ ileeṣẹ ọlọpaa ipinlẹ Rivers, SP Grace Iringe-Koko ló fìdí ọrọ yii mulẹ.SP Iringe-Koko ṣalaye pe ọjọ Aje ọjọ kẹẹdọgbọn oṣu kẹsan an yìí ni ọwọ tẹ afurasi naa nibi tawọn kan ti sọ taya sí lọrun ti wọn si fẹ danae sùn un.Agbẹnusọ ọlọpaa ni awọn agbofinro lo doola ẹmi rẹ ti wọn sí jọwọ rẹ fawọn ẹka to n tọ pinpin ìwà ọdaran lati tẹsiwaju iṣẹ iwadii lori iṣẹlẹ ọhun.Iringe-Koko ni ileeṣẹ ọlọpaa n gbiyanju lati mu 2-Baba to jẹ olori awọn janduku naa atawọn ọdaran mii nipa ijẹwọ afurasi ti ọwọ tẹ.Laipẹ yii ni ileeṣẹ ọlọpaa fi aworan afurasi kan hàn lori iṣekupa ọga ọlọpaa naa.Ijọba ipinlẹ Rivers naa gbe ọgọrun ùn miliọnu silẹ fun ẹnikẹni to ba le ri ẹni to pa SP Bako Angbashim.Laipẹ yìí ni gomina ipinlẹ Rivers, Similaye Fubara kede pe ijọba n wa Gift David Okpara Okpolowu ti inagijẹ rẹ n jẹ 2-Baba atawọn iṣọmọgbe rẹ lori iṣekupa DPO SP Bako Angbashim to jẹ ọga ọlọpaa ni Ahoada nipinlẹ Rivers.Afurasi ti ọwọ tẹ jẹwọ pe oun lo ṣaaju awọn ọmọ ẹgbẹ okunkun Iceland cult lọ si ibi tawọn ti gẹgun de ọga ọlọpaa naa ki wọn to ṣeku pa a.Iroyin ti a gbọ nipe DP Bako atawọn ọlọpaa mii n bọ lati ibi ti wọn ti lọ ṣiṣẹ kan lawọn afurasi 2-Baba atawọn iṣọmọgbe rẹ ti kọlu wọn.Gomina Fubara ni 2-Baba atawọn akẹgbẹ rẹ lo yìnbọn pa DPO Bako.Iwadii ileeṣẹ ọlọpaa tun fidii rẹ mulẹ pe 2-Baba atawọn iṣọmọgbe rẹ lo wa nidi ọrọ naa, ati pe agbegbe Ahoada yii gan an ni wọn wa ti wọn ti huwa ọdaran to fi mọ ijinigbe pa owo ni ijọba ibilẹ Ila oorun Ahoada nipinlẹ Rivers.Iku DPO Bako sí n ṣe ọpọ eeyan ni kayeefi tori wọn mọ ọga ọlọpaa naa gẹgẹ bii akọni ninu iṣẹ ọlọpaa. 